CELEX: 32013D0751
Language: et
Date: 2013-12-11 00:00:00
Title: 2013/751/EL: Komisjoni otsus, 11. detsember 2013 , Leedu Vabariigi poolt Euroopa Parlamendi ja nõukogu direktiivi 2010/75/EL (tööstusheidete kohta) artiklis 32 osutatud siseriikliku üleminekukava kohta (teatavaks tehtud numbri C(2013) 8636 all)

13.12.2013   
            
            
               ET
            
            
               Euroopa Liidu Teataja
            
            
               L 334/14
            
         KOMISJONI OTSUS,
   11. detsember 2013,
   Leedu Vabariigi poolt Euroopa Parlamendi ja nõukogu direktiivi 2010/75/EL (tööstusheidete kohta) artiklis 32 osutatud siseriikliku üleminekukava kohta
   (teatavaks tehtud numbri C(2013) 8636 all)
   (Ainult leedukeelne tekst on autentne)
   (2013/751/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eriti selle artikli 32 lõike 5 teist lõiku,
   ning arvestades järgmist:
   
               (1)
            
            
               Vastavalt direktiivi 2010/75/EL artikli 32 lõike 5 esimesele lõigule esitas Leedu Vabariik 31. detsembril 2012 komisjonile oma siseriikliku üleminekukava (2).
            
         
               (2)
            
            
               Üleminekukava täielikkuse hindamisel leidis komisjon mõned vastuolud üleminekukavaga hõlmatud seadmete nimekirja ja Leedu Vabariigi poolt Euroopa Parlamendi ja nõukogu direktiivi 2001/80/EÜ (3) alusel esitatud suurte põletusseadmete teatavate saasteainete heite inventuuriaruandes oleva nimekirja vahel. Seepärast palus komisjon 12. juuni 2013. aasta kirjaga (4) Leedu ametiasutustel selgitada neid lahkuminekuid ja kinnitada, et siseriikliku üleminekuplaani koostamisel on direktiivi 2010/75/EL artikli 29 sätteid õigesti kohaldatud, ning esitada puuduvad andmed üksikute seadmete kohta.
            
         
               (3)
            
            
               Leedu Vabariik esitas 26. juuni 2013.aasta kirjaga (5) komisjonile täiendavat teavet.
            
         
               (4)
            
            
               Pärast üleminekukava ja lisateabe täiendavat hindamist saatis komisjon 23. juulil 2013. aastal Leedu Vabariigile teise kirja, (6) milles palus selgitada põhjusi, miks kehtestati viie seadme suhtes heitkoguste piirväärtused, mis on esitatud komisjoni rakendusotsuse 2012/115/EL (7) lisa liite C tabeli C1 märkuses 5.
            
         
               (5)
            
            
               Leedu Vabariik esitas 20. augusti 2013. aasta kirjaga (8) täiendava teabe mõnes üleminekukavaga hõlmatud seadmes kasutatava kütuse tuhasuse kohta.
            
         
               (6)
            
            
               Vastavalt otsuses 2012/115/EL nõutud teabele palus komisjon 27. septembri 2013. aasta kirjaga (9) lisaselgitusi ja kõnealuste andmete täiendamist.
            
         
               (7)
            
            
               Leedu Vabariik esitas 3. oktoobri 2013. aasta e-kirjaga (10) täiendavad sertifikaadid raske kütteõli koostise kohta ja kinnitas, et kogu olemasolev teave on tehtud komisjonile kättesaadavaks ning et viie asjaomase seadme puhul on täidetud rakendusotsuse 2012/115/EL lisa liite C tabeli C1 märkuses 5 kehtestatud heite piirväärtuse kohaldamise tingimused.
            
         
               (8)
            
            
               Seepärast hindas komisjon üleminekukava vastavalt direktiivi 2010/75/EL artikli 32 lõigetele 1, 3 ja 4 ning rakendusotsusele 2012/115/EL.
            
         
               (9)
            
            
               Komisjon uuris eelkõige andmete kooskõla ja õigsust, eeldusi ja arvutusi, mida kasutati selleks, et määrata iga põletusseadme panus üleminekukavaga hõlmatud põletusseadmete heitkoguste ülemmääradesse, mis on esitatud üleminekukavas, ning analüüsis, kas kava sisaldab eesmärke ja nendekohaseid sihttasemeid, kõnealuste eesmärkide saavutamise meetmeid ja ajakava ning seiremehhanismi, millega hinnatakse vastavust direktiivi nõuetele tulevikus.
            
         
               (10)
            
            
               Esitatud lisateabe põhjal leidis komisjon, et heitkoguste ülemmäärad aastateks 2016 ja 2019 on arvutatud asjakohaste andmete alusel ning valemid ja arvutused on õiged. Leedu Vabariik on esitanud piisavalt teavet heite ülemmäärade saavutamiseks võetavate meetmete, seire ja komisjonile üleminekukava rakendamisest aruandmise kohta.
            
         
               (11)
            
            
               Komisjon on veendunud, et Leedu ametiasutused on võtnud arvesse direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätteid.
            
         
               (12)
            
            
               Üleminekukava rakendamine ei tohiks piirata muude kohaldatavate siseriiklike ja liidu õigusnormide kohaldamist. Eelkõige peaks Leedu Vabariik üleminekukavaga hõlmatud põletusseadmete jaoks üksiklubade tingimuste kehtestamisel tagama, et täidetaks nõudeid, mis on sätestatud muu hulgas direktiivis 2010/75/EL, Euroopa Parlamendi ja nõukogu direktiivis 2008/50/EÜ (11) ning Euroopa Parlamendi ja nõukogu direktiivis 2001/81/EÜ (12).
            
         
               (13)
            
            
               Direktiivi 2010/75/EL artikli 32 lõikes 6 on nõutud, et Leedu Vabariik teavitaks komisjoni kõikidest üleminekukavas tehtavatest muudatustest. Komisjon peaks hindama, kas muudatused vastavad direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätetele,
            
         ON VASTU VÕTNUD KÄESOLEVA OTSUSE:
   Artikkel 1
   1.   Direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätete alusel ei esitata vastuväiteid siseriikliku üleminekukava kohta, mille Leedu Vabariik esitas komisjonile 31. detsembril 2012 vastavalt direktiivi 2010/75/EL artikli 32 lõikele 5 ja mida muudeti vastavalt lisateabele, mis saadeti 26. juunil 2013, 20. augustil 2013 ja 3. oktoobril 2013 (13).
   2.   Siseriikliku üleminekukavaga hõlmatud seadmete nimekiri, saasteained, millega seoses on osutatud seadmed hõlmatud, ning kohaldatavad heitkoguste ülemmäärad on esitatud lisas.
   3.   Üleminekukava rakendamine Leedu ametiasutuste poolt ei vabasta Leedu Vabariiki kohustusest järgida direktiivi 2010/75/EL sätteid, milles on käsitletud kavaga hõlmatud üksikute põletusseadmete heiteid, ega muude asjakohaste Euroopa Liidu keskkonnaalaste õigusaktide sätteid.
   Artikkel 2
   Kui siseriiklikus üleminekukavas tehakse edaspidi muudatusi, millest Leedu Vabariik teavitab komisjoni, hindab komisjon, kas muudatused on kooskõlas direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätetega.
   Artikkel 3
   Käesolev otsus on adresseeritud Leedu Vabariigile.
   
      Brüssel, 11. detsember 2013
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  Leedu Vabariigi teatis üleminekukavaga saadi 31. detsembri 2012 kirjaga, mis registreeriti viitenumbri Ares(2013)14208 all.
   
      (3)  Euroopa Parlamendi ja nõukogu direktiiv 2001/80/EÜ, 23. oktoober 2001, teatavate suurtest põletusseadmetest välisõhku eralduvate saasteainete heitkoguste piiramise kohta (EÜT L 309, 27.11.2001, lk 1).
   
      (4)  Ares(2013)1636798.
   
      (5)  Ares(2013)2499624.
   
      (6)  Ares(2013)2741492.
   
      (7)  Komisjoni rakendusotsus nr 2012/115/EL, 10. veebruar 2012, millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks (ELT L 52, 24.2.2012, lk 12).
   
      (8)  Ares(2013)3085715.
   
      (9)  Ares(2013)3122034.
   
      (10)  Ares(2013)3183202.
   
      (11)  Euroopa Parlamendi ja nõukogu direktiiv 2008/50/EÜ, 21. mai 2008, välisõhu kvaliteedi ja Euroopa õhu puhtamaks muutmise kohta (ELT L 152, 11.6.2008, lk 1).
   
      (12)  Euroopa Parlamendi ja nõukogu direktiiv 2001/81/EÜ, 23. oktoober 2001, teatavate õhusaasteainete siseriiklike ülemmäärade kohta (EÜT L 309, 27.11.2001, lk 22).
   
      (13)  Komisjon registreeris üleminekukava konsolideeritud versiooni 30. oktoobril 2013 registreerimisnumbri Ares(2013)3408081 all.
   
      LISA
      
         Siseriikliku üleminekukavaga hõlmatud seadmete loetelu:
      
      
                  Number
               
               
                  Seadme nimetus siseriiklikus üleminekukavas
               
               
                  Summaarne nimisoojusvõimsus seisuga 31.12.2010
                  (MW)
               
               
                  Siseriikliku üleminekukavaga hõlmatud saasteaine
               
            
                  SO2
                  
               
               
                  NOx
                  
               
               
                  tolm
               
            
                  1
               
               
                  Termofikacinė elektrinė nr 2 (E-2),
                  taršos šaltinis nr 001
                  Elektrinės 2, LT-03150 Vilnius
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė nr 2 (E-2),
                  taršos šaltinis nr 002
                  Elektrinės 2, LT-03150 Vilnius
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė nr 3 (E-3),
                  taršos šaltinis nr 001
                  Jočionių 13, LT-02300 Vilnius
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė nr 8 (RK-8),
                  taršos šaltinis nr 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis nr 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis nr 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė taršos šaltinis nr 001
               
               
                  1 334
               
               
                  –
               
               
                  √
               
               
                  –
               
            
         
      
         Heitkoguste ülemmäärad (tonnides):
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  tolm
               
               
                  94
               
               
                  76
               
               
                  57
               
               
                  39
               
               
                  20